Pozdravljeni učenci.

Prazniki so pri koncu. Zdaj pa veselo na delo.

Pošiljam vam pisna navodila za ocenjevanje vašega izdelka pri predmetu GUM.

**GLASBENI IZDELEK**

Spodaj imaš predstavljeno pesem, ki jo boš zapel/-a in se posnel/-a. Ko bo tvoj izdelek pripravljen, vzameš snemalno napravo (pametni telefon, kamero, …) in prosiš družinskega člana ali se sam posnameš.

**DOLŽINA POSNETKA**

Tvoj glasbeni izdelek je dolg **NAJMANJ** 5 sekund in **NAJVEČ 10** sekund (lahko kakšno sekundo več). Pri dolgih posnetkih je nevarnost, da jih ne boš mogel poslati po mailu ali jih učitelj ne bo mogel odpreti, ko jih bo prejel. Zato se držite zgornjega priporočila.

Pomembno je, da pošljete avdio-video posnetek, kjer se vidi in sliši, da si glasbeno ustvarjalen prav ti in te učitelj ne bo zamenjal z družinskim članom.

**PETJE**

**Zapoješ pesem: Izidor ovčice pasel.** To pesem si prepeval/-a in utrjeval/-a in sem prepričan, da si uspešen/-a. Najdeš jo na spletni strani šole pod navodili za GUM za 4. razred. Preden se posnameš, pesem nekajkrat ponoviš, da se ogreješ in dobro počutiš.Ko melodijo usvojiš, se posnameš (posnetek je dolg od 5 do 10 sekund) in pošlješ svoj glasbeni izdelek učitelju na elektronski naslov.

Elektronski naslov učitelja: david.rop@os-dekani.si

|  |
| --- |
| **Rok za oddajo izdelka je sreda, 20. maj**. Prosim, da se vsi držite roka za oddajo glasbenega izdelka.  |

**VPRAŠANJA**

Če imaš vprašanje za učitelja, sem ti na razpolago v komunikacijskih kanalih eAsistenta. Lahko mi pa tudi pišeš na mail in ti bom z veseljem pomagal in svetoval, če se bo kje zataknilo.

Želim vam veliko veselja pri ustvarjanju vašega glasbenega izdelka.

Lep pozdrav,

učitelj David